前214年（秦始皇三十三年）秦始皇再次派任囂、趙佗拖大班人馬去，先至征服咗嶺南，跟手喺處設置咗3郡，其中南海郡轄番禺、四會、博羅、龍川4縣，南海郡治同番禺縣治原址喺今日廣州市越秀區，南海郡尉任囂喺番山、禺山上（現城隍廟一帶）修築番禺城（史稱任囂城）呢個就係廣州被征服後，所設立行政區同城建起步。